**ТЕХНИЧКА ШКОЛА**

**ПИРОТ**

**ПРАВИЛНИК**

**О ПРЕГЛЕДУ И ПРОВЕРИ**

**ЕЛЕКТРИЧНИХ ИНСТАЛАЦИЈА**

**2018. ГОДИНА**

ТЕХНИЧКА ШКОЛА

Број: 01-28/1-2018

Датум: 25.01.2018

Место: Пирот

На основу члана 9. Закона о безбедности и здрављу на раду («Сл.гласник РС» бр..101/2005, 91/2015,113/2017), Школски одбор ТЕХНИЧКЕ ШКОЛЕ у Пироту, доноси на седници одржаној дана 25.01.2018. године

**ПРАВИЛНИК**

**О ПРЕГЛЕДУ И ПРОВЕРИ**

**ЕЛЕКТРИЧНИХ ИНСТАЛАЦИЈА**

**I УВОД**

Члан 1.

Овим Правилником регулишу се обим, начин и рокови прегледа и провере електричних инсталација и поступак њиховог одржавања у исправном стању и вођење евиденције као и регулисање појединих периодичних обавеза из области безбедности и здравља на раду.

Члан 2.

Поступак и начин прегледа и провере, електричних инсталација обавља се на основу:

- Закона о безбедности и здравља на раду, (Сл. Гласник РС, бр. 101/ 2005,91/2015 113/2007)

, чл. 9). -Правилника о техничким нормативима за електричне инсталације ниског напона, ( Сл. лист СФРЈ, бр. 53/88, Сл. лист СРЈ бр. 28/95) : чл. 189, 191, 192 ,193. ;

-Правилника о општим мерама заштите на раду од опасног дејства електричне

струје у објектима намењеним за рад, радним просторијама и на радилиштима,

(Сл. гласник СРС, бр. 21/89) : чл. 118 и чл.119 ;

-Правилника о поступку прегледа и испитивања опреме за рад и испитивања услова радне околине, (Сл. гласник РС бр. 108/ 2006 , 114/2014, 102/2015): чл.8.

**II ОБАВЕЗЕ И ОДГОВОРНОСТ ПОСЛОДАВЦА**

**Члан 3.**

Обавезе и одговорност послодавца на основу Закона о безбедности и здравља на раду и прописа донетих на основу овог закона, представљају и права запослених у вези спровођења мера безбедности на раду.

Послодавац је дужан да обезбеди запосленом рад на радном месту и у радној околини у којима су спроведене мере безбедности и здравља на раду.

Послодавац је дужан да, приликом организовања рада и радних процеса, обезбеди превентивне мере ради заштите живота и здравља запослених као и да за њихову примену обезбеди потребна финансијска средства.

Превентивне мере обезбеђује послодавац полазећи од следећих начела:

* Избегавање ризика;
* Отклањање ризика на њиховом извору применом савремених техничких решења;
* Давање предности колективним над појединачним мерама безбедности и здравља на раду.

Послодавац је дужан да:

* Обезбеди одржавање средстава за рад и средства и опреме за личну заштиту на раду у исправном стању;
* Ангажује правно лице са лиценцом ради спровођења превентивних и

периодичних прегледа и испитивања опреме за рад, као и превентивних и периодичних испитивања услова радне околине.

**III ВРЕМЕНСКИ РОКОВИ И ПЕРИОДИЧНОСТ ЗА**

**КОНТРОЛУ ИПРАВНОСТИ ЕЛЕКТРИЧНИХ ИНСТАЛАЦИЈА**

Члан 4.

Преглед и испитивања стања примењених мера безбедности електричних

инсталација обавља се на основу Правилника о општим мерама заштите на раду од опасног дејства електричне струје у објектима намењеним за рад, радним просторијама и на радилиштима:

У циљу примене, односно обезбеђења услова за примену мера заштите на раду утврђених овим правилником, организације врше систематску контролу исправности, одржавање електричних постројења и инсталација и прегледе и испитивања заштитних средстава у оквирима предвиђеним актом организације.

Преглед и испитивање стања примењених мера заштите од електричног удара предвиђених одговарајућим стандардима, врши се:

- пре пуштања у рад постројења, инсталација и опреме за рад;

- након реконструкција;

- периодично у роковима прописаним актом оранизације.

Рокови за периодичне прегледе и испитивања су дати и Правилником о поступку прегледа и испитивања опреме за рад и испитивања услова радне околине:

Чл.5

Периодични прегледи и испитивања опреме за рад обављају се у року који је утврђен техничким прописима и стандардима или који је одређен упутством произвођача, а најкасниије у року од три године од дана претходног прегледа и испитивања, осим периодичних прегледа и испитивања привремене електричне инсталације са уређајима, опремом и прибором, који се обављају у року од годину дана од дана претходног прегледа и испитивања опреме за рад коју послодавац утврди актом о процени ризика, који обављају у року утврђеним тим актом.

**IV ПОСТУПАК И НАЧИН КОНТРОЛИСАЊА ЕЛЕКТРИЧНИХ ИНСТАЛАЦИЈА**

Члан 6.

Поступак прегледа испитивања електричне инсталације се обавља на основу Правилника о техничким нормативима за електричне инсталације ниског напона.

Свака електрична инсталација мора током постављања и/или када је завршена, али пре предаје кориснику, бити прегледана и испитана у складу са одредбама овог правилника.

Ако се електрична инсталација мења, мора се проверити и испитати да ли је измењена електрична инсталација у складу са одредбама овог правилника.

Члан 7.

Преглед електричне инсталације врши се када је она искључена, а састоји се од проверавања:

1) заштите од електричног удара, укључујући мерење размака код заштите препрекама или кућиштима, преградама или постављањем опреме ван дохвата руке;

2) мера заштите од ширења ватре и од термичких утицаја проводника према трајно дозвољеним вредностима струје и дозвољеном паду напона (ако није извршена ревизија пројекта);

3) избора и подешености заштитних уређаја и уређаја за надзор;

4) исправност постављања одговарајућих расклопних уређаја у погледу раставног размака;

5) избора опреме и мера заштите према спољашњим утицајима;

6) распознавања неутралног и заштитног проводника;

7) присуства шема, таблица са упозорењима или сличних информација;

8) распознавање стујних кола, осигурача, склопки, стезаљки и друге опреме;

9) спајања проводника;

10) приступачности и расположивости простора за рад и одржавање.

Чл. 8

Општа испитивања извoде се по следећем редоследу:

1) непрекидност заштитног проводника и главног и додатног проводника за

изједначење потенцијала;

2) отпорност изолације електричне инсталације;

3) заштита електричним одвајањем електричне инсталације;

4) отпорност пода и зидова;

5) аутоматско искључење напајања;

6) допунско изједначење потенцијала;

7) функционалност.

Ако се при испитивању искаже неусаглашеност са одговарајућим захтевима, испитивања се морају поновити после исправљања грешака.

Члан 9.

Прегледе, провере и одржавања у исправном стању електричних инсталација, врше само стручно оспособљена лица.

Прегледе из става 1. овог члана врши овлашћена установа.

**V ПРЕЛАЗНЕ И ЗАВРШНЕ ОДРЕДБЕ**

Члан 10.

Овај Правилник ступа на снагу даном доношења.

**ТЕХНИЧКА ШКОЛА ПИРОТ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Председник Школског одбора**